### NN 78/2025 (9.5.2025.), Rješenje o određivanju područja stalnog graničnog prijelaza za međunarodni promet putnika i roba u pomorskom prometu Dubrovnik

POLICIJSKA UPRAVA DUBROVAČKO-NERETVANSKA

1027

Na temelju članka 12. stavka 2. Zakona o nadzoru državne granice (»Narodne novine« br. 83/13,27/16,114/22,151/22), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine« br. 150/04), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U POMORSKOM PROMETU DUBROVNIK

Članak 1.

Područje stalnog graničnog prijelaza za međunarodni promet putnika i roba u pomorskom prometu Dubrovnik nalazi se na lučkom području Luke Gruž i Gradske luke Dubrovnik, otvorenih za međunarodni javni pomorski promet.

Članak 2.

Ukupna površina područja stalnog graničnog prijelaza za međunarodni promet putnika i roba u pomorskom prometu Dubrovnik iznosi 32.160 m².

Članak 3.

Područje stalnog graničnog prijelaza za međunarodni promet putnika i roba u pomorskom prometu Dubrovnik obuhvaća dio katastarskih čestica zemlje 1194/6, 1284 i 1276/1 sve k.o. Gruž, 1/4, 1/5, 1/6, 1/7, 1/8, 1/9, 1/10, 1/11, 1/12, 243 i dio 1/1 sve k.o. Sustjepan.

Na području stalnog graničnog prijelaza za međunarodni promet putnika i roba u pomorskom prometu Dubrovnik nalaze se objekti pod upravljanjem Lučke uprave Dubrovnik: dio prizemlja Upravne zgrade Lučke uprave Dubrovnik čest. zgr. 976/2 k.o. Gruž u kojemu se nalazi putnički terminal za međunarodni promet putnika u odlasku i dolasku s prostorijama granične policije i pripadajućim kontrolnim kućicama za obavljanje granične kontrole te prostorom za obavljanje carinske kontrole, putnički terminal čest. zgr. 988 k.o. Gruž za prekrcaj putnika u međunarodnom prometu u homeport / turnaround operacijama s kontrolnim kućicama za obavljanje granične kontrole i prostorom za obavljanje carinske kontrole, prostorije Postaje pomorske policije Dubrovnik čest. zgr. 448 k.o. Gruž i objekt za spremište materijala čest. zgr. 1401 k.o. Gruž.

Područje stalnog graničnog prijelaza za međunarodni promet putnika i roba u pomorskom prometu Dubrovnik obuhvaća dio područja luke Gruž omeđen sastavnicom koja se proteže južnom stranom od vrha gata Petka (vez br. 7), operativnom obalom do rta Kantafig (vez br. 13), područja Batahovine (vez br. 14) i dalje uz sjevernu stranu fiksne žičane ograde do Upravne zgrade Lučke uprave Dubrovnik s nadstrešnicom i fiksnom žičanom ogradom prema gatu Petka do prolaza na vezu broj 7, odnosno do vrha gata Petka.

Članak 4.

Područje stalnog graničnog prijelaza za međunarodni promet putnika i roba u pomorskom prometu Dubrovnik obuhvaća i sljedeća sidrišta za vrijeme zadržavanja plovila u međunarodnom pomorskom prometu:

– sidrište luke Gruž koje se nalazi unutar spojnica pozicija:

42˚ 40’ 06’’ N – 18˚ 02’ 48’’ E

42˚ 39’ 54’’ N – 18˚ 03’ 24’’ E

42˚ 40’ 18’’ N – 18˚ 03’ 36’’ E

42˚ 40’ 03’’ N – 18˚ 04’ 06’’ E

42˚ 40’ 09’’ N – 18˚ 04’ 12’’ E

42˚ 40’ 36’’ N – 18˚ 03’ 12’’ E

42˚ 40’ 06’’ N – 18˚ 02’ 48’’ E

– sidrište Gradske luke Dubrovnik koje se nalazi unutar spojnica pozicija:

za brodove na kružnim putovanjima manje od 150 m

42° 38' 00'' N – 018° 07' 33'' E

42° 38' 10'' N – 018° 07' 44'' E

42° 37' 56'' N – 018° 08' 02'' E

42° 37' 47'' N – 018° 07' 44'' E

42° 38' 00'' N – 018° 07' 33'' E

za brodove na kružnim putovanjima veće od 150 m

42° 37' 47'' N – 018° 07' 44'' E

42° 37' 56'' N – 018° 08' 02'' E

42° 37' 43'' N – 018° 08' 19'' E

42° 37' 41'' N – 018° 08' 46'' E

42° 37' 21'' N – 018° 08' 08'' E

42° 37' 47'' N – 018° 07' 44'' E

Članak 5.

Stupanjem na snagu ovog rješenja prestaje važiti Rješenje o određivanju područja stalnog graničnog prijelaza za međunarodni promet putnika i roba u pomorskom prometu Dubrovnik br. 511-03-01-UP/I-155/3-13. od 31. ožujka 2014. godine (»Narodne novine« br. 48/14).

Članak 6.

Ovo Rješenje stupa na snagu osmog dana od dana objave u »Narodnim novinama«.

Klasa: NK-UP/I-212-05/25-09/15

Urbroj: 511-03-17-25-1

Dubrovnik, 18. travnja 2025.

Načelnik Uprave
 Ivan Pavličević, v. r.